ཟོ་བ་ཁུར་ནས་ཆུ་ལེན་དུ་འགྲོ་བཞིན་པའི་ཀུན་སྐྱིད་ཀྱང་གཏམ་ཚིག་དེས་ཏབ་ཅིག་ལ་སྒྲོག་ཏུ་བཅིངས་པ་ལྟར་ནང་སྒོའི་ནང་རོལ་དེར་འགྲེང་ནས་སྡོད་དུ་བཅུག་སོང་བས།མོའི་ངག་ཀྱང་ཅུང་འདར་ཞོར་དུཨ་མ།ཁྱོད་ཀྱིས་དེ་ལྟར་མི་ལབ་པར་ཞུ།ངའི་རྨི་ལམ་ལ་བརྟག་ནའང་ལྷ་བུ་ཁོར་སྐྱོན་མི་འདུགཁོ་ཤེས་རབ་ཆེ་ཐོག་སྡུག་འདག་ནུས་ལ།མིའི་རྣམ་འགྱུར་གོ་མཁན་དེའི་སྐོར་ཡིན་པས་སྐྱོན་ཡོད་མི་སྲིད།ཁོས་འུ་གཉིས་ལ་དམ་བཅས་ཡོད་པ་མིན་ནམ།ད་གཙོ་བོ་འུ་ཅག་གིས་ཧུར་ཐག་བྱ་དགོས།འུ་ཚོས་སྔོན་ཆད་ཀྱི་ཟོག་ཁང་ནང་གསང་བའི་སྒོ་ནས་བཏབ་པའི་ཞོག་ཁོག་དང་ལ་ཕུག་སོགས་སྐྱེས་ཚུལ་ལེགས།ཆུ་རེ་གཅོལ་ཐུབ་ན་བཟང་བས་ང་ཆུ་མིག་ཁར་འགྲོ་རྒྱུ་ཡིན།སྔོ་ཚལ་དེ་དག་གཞན་ལ་ཤེས་སུ་མ་བཅུག་པར་འབྲས་བུ་བསྡུ་ཐུབ་ཚེ།བྱིས་པ་ཆ་བོར་སྐྱོན་ཡོད་མི་སྲིད།ཁྱོད་སེམས་བདེ་བར་བྱོསཞེས་སྒྱུག་མོ་ལ་སྙིང་རུས་གདབ་པར་བྱས།